LAOAG CITY - Inadmitir ni Mrs Julie Domingo ti Brgy Cavit ti ciudad ti Laoag nga tunggal madanon ti piyesta dagiti minatay ket maipalagip latta kenkuana ti pannakaimansayag ken pannakaitabon na walon a tawen ti napalabas.
Ni Domingo ket inpagarup ti pamilya na idi bulan ti Marso 2006 nga natayen kalpasan a nabirukan ti tulang ti tao iti isla a maawagan Tagipuro kalpasan a saan a nagpakpakada a napan iti lugar da idiay Visayas iti sumagmamano a bulan.
Nupay tulang laengen ti nabirukan iti maipagarup a bangkay ni Domingo ket naimansayag iti siyam nga aldaw ken inpaayan met ti pamilya na ti disente a pannakaitabon.
Ngem kalpasan ti sumagmamano a bulan ket nagsubli a sibibiag ni Domingo iti pamilya na nga napalaus ti kigtot ken siddaaw da.
Iti agdama, ti pantiyun a nakaitabonan ti maipagarup a bangkay ni Domingo ket adda pay laeng iti kamposanto ken nakakitikit pay laeng ti nagan na a pimmusayen daytoy.
ilo_Latn ilo_Latn ilo_Latn ilo_Latn ilo_Latn